## Odluka o davanju suglasnosti brodograđevnoj industriji Ż3 majŽ d.d. Rijeka na sklapanje Ugovora o kreditu i jamstvu za gradnju dva broda Nov. 673 i Nov. 674 "3. maj" brodogradilište d.d. Rijeka za I

### NN 97/1997 (19.9.1997.), Odluka o davanju suglasnosti brodograđevnoj industriji Ż3 majŽ d.d. Rijeka na sklapanje Ugovora o kreditu i jamstvu za gradnju dva broda Nov. 673 i Nov. 674 "3. maj" brodogradilište d.d. Rijeka za I

# **MINISTARSTVO FINANCIJA**

Na temelju zaključka Vlade Republike Hrvatske, klasa: 310-14/96-01/01,
urbroj: 5030116-97-17, od 7. kolovoza 1997. godine, te u sklopu ovlaštenja
iz odredbe čl. 7. st. 2. i čl. 10. st. 5. Zakona o kreditnim poslovima
s inozemstvom ("Narodne novine", br. 43 od 31. svibnja 1996.) Ministarstvo
financija Republike Hrvatske donijelo je u ime Vlade Republike Hrvatske,
na osnovi odredbe čl. 7. st. 1. i čl. 10. st. 1. Zakona o kreditnim odnosima
s inozemstvom, u svezi s odredbom čl. 46. st. 1. Zakona o izvršavanju državnog
proračuna Republike Hrvatske za 1997. godinu ("Narodne novine", br. 111
od 31. prosinca 1996.), 12. rujna 1997. godine slijedeću

## **ODLUKU**

### **O DAVANJU SUGLASNOSTI BRODOGRAĐEVNOJ INDUSTRIJI "3. MAJ" DD RIJEKA NA SKLAPANJE UGOVORA O KREDITU I JAMSTVU ZA GRADNJU DVA BRODA NOV. 673 I NOV. 674 "3. MAJ" BRODOGRADILIŠTE DD RIJEKA ZA INTERSHIPPING CO., MALTA, I DORIA SHIPPING CO., LIBERIA**

I.

Daje se suglasnost na sklapanje ugovora o kreditu i jamstvu između Brodograđevne
industrije "3. Maj" d.d. Rijeka za gradnju dva broda Nov. 673 i Nov. 674
"3. Maj" Brodogradilište d.d. Rijeka i Merrill Lynch International, London
kao organizatora kredita za avans tijekom gradnje brodova te Bankers Trust
Company kao banke agenta za izravno financiranje 65% prodajne cijene izgradnje
dva broda u iznosu od 24.440.000,00 USD po jednom brodu (protuvrijednost
kuna: svaki brod po 155.428.624,00 kuna; srednji tečaj Narodne banke Hrvatske
od 12. rujna 1997.), te po osnovu Refund Guarantee kupcu u iznosu od 15%
prodajne cijene što čini 5.640.000,00 USD po jednom brodu (protuvrijednost
kuna: svaki brod po 35.868.144,00 kuna, srednji tečaj Narodne banke Hrvatske
od 12. rujna 1997.), prema uvjetima iz ugovora o kreditu i jamstvu (uz
kamatu LIBOR plus 0,75% i prateće troškove).

II.

Obvezuje se Brodograđevna industrija "3. Maj" d.d. Rijeka osigurati
uredno korištenje kredita te pravovremenu gradnju i predaju ugovorenih
brodova Nov. 673 i Nov. 674 "3. Maj" Brodogradilište dd. Rijeka za Intershipping
Co., Malta, i Doria Shipping Co., Liberia, te uredno izvršiti obveze otplate
kredita do konačne isplate sukladno odredbama ugovora o kreditu i jamstvu.

U slučaju promjene vlasničkih odnosa bilo kod BI "3. Maj" d.d. Rijeka
kao korisnika kredita i jamca ili "3. Maj" Brodogradilište d.d. Rijeka
Ministarstvo financija će imati punu zakonsku zaštitu interesa državnog
proračuna u smislu nastavka uredne otplate preuzetih obveza po kreditu
i jamstvu od strane pravnih sljednika.

III.

Ovlašćuje se mr. Vladimir Brusić, direktor Brodograđevne industrije
"3. Maj" d.d. Rijeka da potpiše spomenute ugovore i druge prateće ugovore
odnosno očitovanja potrebita za njihovo stupanje na snagu i provedbu.

IV.

Ova odluka stupa na snagu na dan donošenja.

V.

Odluka će se objaviti u "Narodnim novinama".

Klasa: 310-14/97-01/10
Urbroj: 513-14/97-11
Zagreb, 12. rujna 1997.

Ministar financija
**mr. Borislav Škegro,** v. r.

Odluka, NN 97/1997-1527